De 211 fængselsafsonere er omtrent ligeligt fordelt på 8 belægningsafdelinger. En enkelt fællesskabsafdeling i det åbne fængsel med 21 pladser består udelukkende af enestuer, medens der på hver af de øvrige fællesskabsafdelinger i den åbne del af fængslet er både en- og tomandsstuer. Statsfængslet har også en halvåben afdeling med 26 enestuer, et lukket afsnit med 50 enestuer, syge- og [[Isolationsfængsling|isolationsafdeling]], vaskeri, depot, administrationsbygning og et antal værkstedbygninger. I de gamle træbygninger, som fængselsvæsenet overtog i [[1945]], er der etableret skole- og fritidslokaler, der sammen med en [[Kirke (bygning)|kirke]] og et idrætsanlæg rummer de kulturelle udfoldelsesmuligheder for de indsatte. De nedlagte lejre ved [[Mosbjerg]] og [[Råbjerg (Råbjerg Sogn)|Råbjerg]] bruges nu som landbrugs- og lagerbygninger.<ref>[http://www.kragskovhede.dk/side8.html INFO OM KRAGSKOVHEDE] {{Webarchive|url=https://web.archive.org/web/20130129055951/http://www.kragskovhede.dk/side8.html |date=29. januar 2013 }}, ''Statsfængslet på Kragskovhede''</ref>
Jura Juridiske_begreber Retsvidenskab Historie Bygninger,_konstruktioner_og_anlæg Retsvæsen Foreninger Organisationer Sikkerhed Kriminalitet